MLDataScientist/Wikipedia-uzbek-2024-05-01 huggingface dataset:
TickTick

TickTick — (2013-yili ishga tushirilgan) vazifalar roʻyxati, eslatmalar, qaydlar, Kanban usuli, pomodoro taymeri, odatlar kuzatuvchisi, Eyzenhauer matritsasi kabi xususiyatlarni bitta funktsional ilovaga birlashtirgan ishlarni rejalashtiruvchi va samaradorlikni oshiruvchi dasturlardan biri.


Kompyuter dasturlari
Everton Galdino

Everton Galdino Moreira (; 1997-yil 17-mart, Osasco) Everton Galdino nomi bilan tanilgan, braziliyalik professional futbolchi, Gremio jamoasida hujumkor yarim himoyachi yoki hujumchi sifatida oʻynaydi.

Klub karerasi 
Osasko, San-Pauluda tugʻilgan Everton, Vila Nova jamoasining yoshlar tarkibini bitiruvchisi edi. U jamoadagi debyutini 2014-yilning 28-noyabrida oʻtkazdi, u Portuguesa jamoasiga qarshi mehmondagi oʻyinda 3:2 hisobida gʻalaba qozongan.

2017-yilning 10-mayida Everton „Tombense“ jamoasiga C Seriyaning oxirigacha ijaraga berildi. U noyabr oyida klub tomonidan sotib olindi va undan keyin muntazam asosiy tarkib oʻyinchisiga aylandi.

2019-yil 18-avgust kuni Everton ikkinchi diviziondagi Ponte Pretada yil oxirigacha ijaraga olingani eʼlon qilindi. U 31-dekabrda ham vaqtinchalik shartnoma asosida Figeyrense jamoasiga koʻchib oʻtgan, ammo keyingi 9-noyabrda uning ijara muddati bekor qilingan.

„Tombense“ klubiga qaytganidan soʻng, Everton soʻzsiz asosiy otarkib futbolchisiga aylanaib, 2021-yilgi S Seriyada sakkizta gol bilan oʻz hissasini qoʻshdi, chunki uning jamoasi ikkinchi divizionga birinchi marta koʻtarildi. 2022-yil B seriyasida u ham birinchi oʻrinni egalladi va yettita gol urdi.

2022-yilning 7-dekabrida Everton „Gremio“ jamoasi bilan bir yillik ijara shartnomasini, sotib olish sharti bilan kelishib oldi.

Faoliyat statistikasi

Yutuqlar 
Vila Nova

 Campeonato Goiano Segunda Divisão: 2015

Gremio

 Kampeonato Gaucho : 2023
 Recopa Gaucha: 2023

Manbalar

Havolalar 

 Everton Galdino at Sambafoot

1997-yilda tugʻilganlar
Yashayotgan insonlar
Braziliyalik erkak futbolchilari
Futboldagi erkak hujumchilar
Erkak futbol yarim himoyachilari
Rivaq

Rivaq (yoki rivoq,   yoki ) – kamida bir tomoni ochiq boʻlgan arkada yoki ayvon (agar kirishlar oldida boʻlsa) bezagi. Bu islom meʼmorchiligi va islom bog'i dizaynidagi meʼmoriy dizayn elementidir.

Rivaq koʻpincha ichki va tashqi makon oʻrtasida oʻtish joyi boʻlib xizmat qiladi. Portiko yoki arkada tuzilishi sifatida u issiq iqlim sharoitlarida soya boʻlishini va quyosh nuriga moslashishni taʼminlaydi. Shuningdek, har qanday hududda yomgʻirdan himoyalaydi.

Arkada 
Arkada elementi sifatida inshoot koʻpincha masjid va madrasalarning hovlilarini (sahn) oʻrab turgan va belgilovchi dizayn boʻlib, yopiq aylanma, yigʻilish va dam olish, marosim tavof qilish uchun qoʻllaniladi. Mazkur arkada elementi, shuningdek, katta bozorlarning asosiy yoʻlaklarida ham joylashtiriladi.

Misollar 
Rivaq qoʻllanilgan hududlarga quyidagilar kiradi:

 Makkadagi Masjid al-Haram masjidi hovlisida Kaʼba va Tunisdagi Uqba masjidi hovlisida.
 Koshon bozorining asosiy xiyobonlari boʻylab, hozirgi Eronda.

Yana qarang 

 Turkum:Islom meʼmorchiligi elementlari

Manbalar

Havolalar 

Islom arxitekturasining elementlari
Arxitektura elementlari
Arab arxitekturasi
Shadirvan

Shadirvan (, , ) odatda masjidlar, karvonsaroylar, xonaqohlar va madrasalar hovlisida yoki kirish eshigi yaqinida quriladigan favvora turi boʻlib, asosiy maqsad bir vaqtning oʻzida bir necha kishining ichimlik suvi yoki tahorat olishini taʼminlovchi dekorativ vizual element hamdir.

Shadirvanlar asli fors meʼmorchiligiga xos boʻlib, dastlab hukmdorlarning chodirlariga yoki saroylarning balkonlariga qalin pardalar bilan oʻralgan holda oʻrnatilgan. Ular Usmonli meʼmorchiligining tipik elementi hamdir .

Yana qarang 

 Kantar, nasroniylarning ibodat joylaridagi xuddi shunday favvora
 Hovuz
 Sevil yoki sabil, islom mamlakatlaridagi umumiy suv favvorasi

Manbalar

Havolalar 

Islom arxitekturasining elementlari
Favvoralar
Husayniya

Husayniya (), Hindiston yarim orolida imomborgoh (; ) yoki Eronda takya (Eron forschasi:  takye; koʻplik:  takāyā) – shia musulmonlari Muharram oyida Husayn vafoti sanasida yigʻiladigan bino. Bunday binolar ayniqsa Eronda koʻp uchraydi, bu mamlakatda deyarli har bir shaharda takyalar mavjud. Birgina Tehron Qojarlar sulolasi davrida 50 tagacha takyaga ega boʻlganligi haqida maʼlumotlar mavjud. Takyalar odatda fors meʼmorchiligining kuzatilishi mumkin boʻlgan elementlari asnosida qurilgan.

Safaviylar shialikni Eron davlati dini deb e’lon qilgandan keyin, Eron takyalari husayniyalarga aylangan.

Mashhur husayniyalar

Eron
 Tehrondagi Davlat takyasi
 Yazddagi Mir Chaqmoq takyasi
 Kirmonshohdagi Muovin ul-Mulk takyasi
 Kirmonshohdagi Beklarbegi takyasi

Hindiston
 Lakhnaudagi Buyuk Imomborgoh
 Lakhnaudagi Kichik Imomborgoh
 Murshidoboddagi Nizomat imomborgohi

Galereya

Manbalar
Beklarbegi takyasi

Beklarbegi takyasi () – Kirmonshohda joylashgan husayniya. Bu inshoot qurilishi noyob oyna bezaklari bilan mashhur. Beklarbegi takyasi Qojarlar sulolasi davrida Abdullaxon saʼy-harakatlari bilan qurilgan. Bu yerda Muzaffaruddin Shoh Qojarning yozuvlari bor. Albatta, bu joy bugungi kunda motam marosimlari uchun ishlatilmaydi, uning oʻrniga Beklarbegi oilasining eski hujjatlari bilan bir qatorda xattotlik muzeyiga aylantirilgan. Bu joy 1996-yil 10-dekabrda milliy yodgorliklar roʻyxatiga 1797-raqam bilan kiritilgan. 

Inshoot 2002 va 2003-yillarda qayta tiklandi, 2004-yilda esa xattotlik muzeyi sifatida ochildi. 2008-yilda Zagros paleolit muzeyining janubiy tomonida madaniy meros obyekti sifatida ochildi.

Galereya

Manbalar 

Koordinatalar Vikimaʼlumotlarda
Eron takyalari
Davlat takyasi

Davlat takyasi () – Eronning Tehron shahrida qurilgan qirollik husayniya. Bu Muharram motamiga bagʻishlangan taʼziyalarni amalga oshiruvchi eng mashhur joylardan biri boʻlgan. U 4000 dan ortiq kishiga moʻljallangan. 1868-yilda Nosiriddin Shoh Qojar tomonidan Guliston saroyining janubi-sharqida Síyah-Chál oʻrnida qurilgan qirollik teatri koʻplab gʻarblik mehmonlarning fikriga koʻra, Yevropadagi eng yirik opera teatrlarinikidan ham hashamatliroq tarzda qurilgan. Buni Verona Arena bilan solishtirish mumkin, degan Samuel Greene Wheeler Benjamin oʻzining birinchi tashrifi chogʻida.

Karim Pirniyo Husayn-Ali Mehrinni ushbu binoning meʼmori sifatida qayd etgan.

Muhim voqealar 
Aynan shu yerda Rizo Shoh Qojarlar sulolasining qulaganini eʼlon qilgan. Takya 1947-yilda vayron qilingan va uning oʻrnida bank binosi qurilgan.

Galereya

Manbalar 

Eron takyalari
Tehron
Muovin ul-Mulk takyasi

Muovin ul-Mulk takyasi (forscha:تکیه معاون الملک) – Eronning Kirmonshoh shahrida joylashgan husayniya va tarixiy joy. U Qojar davrida shia tarafdorlari uchun motam joyi sifatida qurilgan. 1975-yil 1-dekabrda Muovin ul-Mulk takyasi Eronning milliy yodgorligi sifatida tan olingan. U oʻzining islom davri Gʻozi, Karbalo jangi hamda Ahamoniylar shohlari va Persepolis kabi Eron shohlari tasvirlangan noodatiy koshinlar bilan mashhur. U uchta asosiy qismdan iborat: Husayniya, Zaynabiya va Abbosiya. Abbosiyada Kirmonshoh antropologiya muzeyi, Kirmonshoh kiyim-kechak va zargarlik muzeyi joylashgan.

Galereya

Manbalar 

Koordinatalar Vikimaʼlumotlarda
Eron takyalari
Qojarlar davri binolari
Eron milliy asarlari
Al-Azhar memorial bogʻi

Al-Azhar memorial bogʻi islomiy qabriston va 2011-yildan beri islomiy dafn marosimlarini oʻtkazish xizmatlarini koʻrsatib kelayotgan Al-Azhar Islom jamgʻarmasining (YPI Al-Azhar) biznes boʻlimidir. Indoneziyaning Gʻarbiy Yava shtatidagi Karavang Timur shahrida joylashgan qabriston  maydonni egallaydi va 29 000 ga yaqin qabrni oʻzida sigʻdira oladi.

Islom shariatiga koʻra, musulmon qabrlari va musulmon boʻlmaganlarning qabrlarni aralashtirib yubormaslik kerak. Shuning uchun Al-Azhar yodgorlik bogʻi musulmon qabristoni faqat musulmonlarga xizmat qiladi. Shariatga koʻra, qabr ustiga qadam qoʻymaslik kerak, shu sababli qabriston tartibiga koʻra har bir qabr oldidan oʻtish yoʻlagi qilingan.

Koʻrinishi 

Jakartaning koʻplab aholisi Jakarta tashqarisida joylashgan Al-Azhar singari qabristonlarga dafn qilinmoqda.

Maqsad va vazifalari 

Al-Azhar memorial bogʻi asosan islomiy qabriston sifatida qurilgan va tarkibida masjid ham mavjud. Qabristonning tartibi shunday tuzilganki, qabrlar Makkaga qaratib qilinadi. Qabristonda bogʻ ham mavjud.

Islomiy dafn marosimlari 
Al-Azhar memorial bogʻi dafn marosimini anʼanaviy islomiy dafn marosimlariga tayangan holda amalga oshiradi.

Manbalar

Havolalar 
 Al-Azhar memorial bogʻi l Rasmiy veb-sayti
Shariat
Musulmon qabristonlari
Indoneziyada islom
Islomiy bogʻlar
Islomiy yurisprudensiya
Al-Hilol (jurnal)

Al-Hilol () – 1892-yilda tashkil etilgan Misr madaniyati va adabiyoti jurnali. Arab dunyosidagi sanʼat bilan shugʻullanadigan eng qadimiy jurnallardan biridir.

Tarixi 
Al-Hilol 1880-yillarda Misrga kelgan bayrutlik jurnalist Jurji Zaydon tomonidan 1892-yilda asos solingan. Oylik jurnalning birinchi soni 1892-yil sentyabrda chop etilgan. Jurji Zaydon vafotidan keyin jurnalga uning oʻgʻillari Emil va Shukri Zaydon muharrirlik qilgan. Oʻz faoliyatini boshlaganidan koʻp oʻtmay , „Al-Hilol“ "Al-Muqtataf" jurnali bilan birga mashhur jurnalga aylandi.

Arab tilida nashr etiladigan jurnal tahririyati Qohirada joylashgan. U mamlakatdagi davlat nashrlaridan biri sanaladi. Jurnalning noshiri davlatga qarashli „Dar Al-Hilol“ nashriyot uyi hisoblanadi.

"Al-Hilol" jurnalining oʻtgan sonlari Bibliotheca Alexandrina tomonidan raqamlashtirilgan. Bundan tashqari, nashriyot jurnali va boshqa nashrlarning oʻtgan sonlarini ham arxivlashtirgan. Janubiy Koreyaning AsiaN axborot agentligi va jurnal madaniyat va ommaviy axborot vositalari sohasidagi hamkorlikni qoʻllab-quvvatlash maqsadida madaniy hamkorlikni yoʻlga qoʻygan.

Koʻplab arab jurnallari, jumladan 1908-yilda Quddusda nashr etilgan Al-Nafais Al-Asriyya Al-Hiloldan ilhomlangan.

Muharrirlari va mualliflari 
2011-yil 30-martda Helmi Al-Namnam Al-Hilolning bosh muharririga aylandi. Jurnalning keyingi bosh muharriri Muhammad Al-Shafey boʻldi.

Eng birinchi hissa qoʻshganlardan biri falastinlik feminist yozuvchi May Ziyoda edi. Yana bir muallifi va adabiyot professori Oysha Abel Rahmon edi. U Bint al Shati taxallusi ostida maqolalar chop etgan. Uning Al-Hiloldagi maqolalari va boshqa maqolalarida Birlashgan Arab Respublikasini qoʻllab-quvvatlangan. Mansur Fahmiy va Salama Musolar ham jurnalga oʻz hissalarini qoʻshganlar. Ahmad Amin 1933-yildan 1954-yilgacha vafotigacha Al-Hilolga muntazam ravishda hissa qoʻshgan.

Manbalar

Havolalar 

 
Qohirada chop qilinadigan jurnallar
Misrning oylik jurnallari
1892-yilda tashkil etilgan jurnallar
Arab tilidagi jurnallar
Misrda chop etilgan adabiy jurnallar
Davlat nashrlari
Ali minorasi

Ali minorasi () Eronning Isfahon shahrida joylashgan tarixiy minora. Bu minora Ali masjidiga yaqin joylashgan. U Isfahondagi eng qadimgi minora boʻlib, XI asrda bunyod etilgan. Bu minoraning balandligi  boʻlib, shu koʻrsatkichi boʻyicha Isfahondagi Sarbon minorasidan keyin ikkinchi oʻrinda turuvchi eng baland tarixiy minora hisoblanadi. Aytishlaricha, bu minora dastlab  boʻlgan, lekin vaqt oʻtishi bilan  ga pasaygan. Ali minorasida toʻrtta epigrafika yozuvlari mavjud. Ulardan biri gʻishtga, qolganlari esa sopolga yozilgan.

Yana qarang 

 Isfaxon viloyatidagi tarixiy inshootlar roʻyxati

Manbalar 

Koordinatalar Vikimaʼlumotlarda
Isfahondagi bino va inshootlar
Eron minoralari
Darozziafe minoralari

Darozziafe minoralari () Eronning Isfahon shahridagi ikkita tarixiy minoradir. Minoralar eski Jouybareh tumanida, Ibn-e-Sino koʻchasida joylashgan. XIV asrga oid bu minoralar inshootning ikki tomonida qurilgan. Yuqoridagi muqarnas ostida ultramarin rangli fonda oq boʻyoqda yozilgan yozuv mavjud. Faqat uchta arabcha و من دخله soʻzlari saqlanib qolgan, bu ichkariga kirgan kimdir degan maʼnoni anglatadi.

Yana qarang 

 Isfaxon viloyatidagi tarixiy inshootlar roʻyxati

Manbalar 

Koordinatalar Vikimaʼlumotlarda
Isfahondagi bino va inshootlar
Eron minoralari
Golpayegan minorasi

Golpayegan minorasi Eronning Golpayegan shahrida joylashgan tarixiy minora. U XI asrdagi eng baland minoralardan biridir. Minora Emam Xomeyni koʻchasida, Oyatulloh Tolegoniy chorrahasida, Fanous bogʻi roʻparasida joylashgan.

Tuzilishi 
Minoraning ikkita eshigi mavjud. Minora ichida zinapoya ham qurilgan. Minoraning yuqori va pastki qismlarida gʻishtga oʻyib yozilgan kufiy yozuvlari bor. Yozuvlarda sanalar keltirilmagan. Yozuv matni Qur’ondan keltirilgan baʼzi oyatlarni oʻz ichiga oladi. Golpayagan minorasi 900 yillik tarixga ega boʻlib, hozirgacha zilzila, shamol, yomgʻir, sovuq va issiqlik taʼsiri kabi tabiat hodisalariga qarshilik koʻrsatib kelmoqda. Bu Erondagi eng baland minoralardan biri boʻlib, minora tepasiga olib boradigan 64 zinapoyali ikkita dumaloq zina mavjud.

Bu minora qurilishi Saljuqiylar davriga borib taqaladi va ehtimol Golpayegan jome masjidi va Chahar Soʻgʻ bozori kabi qadimiy boʻlishi ham mumkin.

Aytishlaricha, minora karvonlarga yoʻl koʻrsatish uchun qurilgan va shu maqsadda minora tepasidagi xonada chiroq yoqilgan. Chahar Soʻgʻ bozorining janubiy darvozasi minora oldida joylashgan.

Manbalar 

Koordinatalar Vikimaʼlumotlarda
Eron minoralari
Dastur (film)

Dastur (; ) – jamoatchilik fikri, eskirgan urf-odatlar va zoʻravonlik haqidagi dahshatli, dramatik film. Milliy urf-odatlarni dekonstruksiya qilib, musulmonlarning jinni chiqarib tashlashi tasvirlangan mistik triller.

Syujeti 
Oilaning otasi, jamiyatda obroʻ-eʼtibor qozongan Nursulton Koʻpjasarulining qishloqdagi barcha fermer xoʻjaliklari egasi ekani bois, yolgʻiz oʻgʻil Bolatning beparvo va beparvo tarbiyasi bir emas, balki bir nechta muammoga, hatto jinoiy javobgarlikka ham olib keladi.

Yana bir ziyofatda Bolat oʻrta maktab bitiruvchisini zoʻrlaydi. Ota bu masalani yana yashirishga urindi, biroq qizning ota-onasi allaqachon politsiyaga ariza yozishgan. Bunday vaziyatdan chiqishning yagona yoʻli toʻy, lekin oilaning hayoti haqiqiy dahshatli tushga aylanadi.

Filmga tayyorgarlik 
Film ijodkorlari aktyorlarni deyarli 4 oy davomida izlashdi va baʼzi sahnalarni yaratish uchun 6 tagacha kameradan foydalanishdi. Baʼzi aktyorlar suratga olish uchun olti oygacha tayyorgarlik koʻrishdi, ayniqsa jin shiftga va devorga koʻtarilgan sahnalarda. Unda haqiqiy aktyor va 12 nafar kaskadyor ishtirok etishi kerak edi.

Tanqidiy fikrlar 
Tanqidchilarning taʼkidlashicha, „Dastur“ mahalliy kinoijodkorlarning komediyalari orasida alohida ajralib turadi. Film falsafiy masalalarga toʻxtalib oʻtgan haqiqiy fojiani ifodalaydi. Bundan tashqari, qozogʻistonlik kinoijodkorlarning Hollywood blokbasterlari darajasida grafik yaratishga qodirligini koʻrsatadi.

Tomoshabinlar filmni real darajada jiddiy, real, qoʻrqinchli va sirli deb taʼriflaydi.

Rejissiyor 
Quanish Beysek YouTubeʼdagi „Irina Kayratovna“ shousi mualliflaridan biri. U bir muncha vaqt oldin loyihani tark etdi.

2022-yil mart oyida Beysek va IK prodyuseri Almas Shagali Prezident huzuridagi Yoshlar siyosati boʻyicha kengashga qoʻshildi. Va aprel oyida Shagali hukumatning „ijodiy sanoat“ loyihasini boshqargan.

2021-yil oxirida, yanvar voqealari arafasida, IK Mustaqillik yilligi munosabati bilan „Yoshim 30 dan oshdi“ toʻliq metrajli filmini taqdim etdi. Rasm millionlab tomoshalarni oldi.

Manbalar 

2023-yil filmlari
Qozogʻiston drama filmlari
Qozoq tilidagi filmlar
Moryké Fofana

Moryké Fofana (1991-yil 23-noyabr) – ivuarlik professional futbolchi, TFF Birinchi liga klubi „Samsunspor“ jamoasida vinger oʻynaydi.

Faoliyati 
Fofana oʻz faoliyatini École de Football Yéo Martial klubida boshlagan. 2012-yilgi mavsum oldidan u Lillestrom jamoasi bilan shartnoma imzolagan. U 2012-yil 7-oktabrda „Sogndal“ jamoasiga qarshi oʻyinda (1:0) „Lillestrom“ klubi safida debyut qilgan.

2015-yilning iyul oyida Fofana toʻrt yillik shartnoma asosida Fransiya 1-ligasi vakili „Lorient“ klubiga oʻtgan.

2017-yil yanvar oyida u Turkiyaning „Konyaspor“ klubi bilan 2,5 yillik shartnoma imzolagan.

2019-yilning iyun oyida u Turkiyaning „Yeni Malatyaspor“ klubi bilan shartnoma imzoladi. 2021-yilning avgust oyida Fofana TFF Birinchi liga klubi Samsunspor bilan shartnoma imzoladi.

Faoliyat statistikasi

Yutuqlar 
Konyaspor

 Turkiya kubogi : 2016–17
 Turkiya Superkubogi : 2017

Manbalar 

1991-yilda tugʻilganlar
Yashayotgan insonlar
Kot-dʼIvuarlik erkak futbolchilari
Futboldagi erkak qanot yarim himoyachilari
Turkiyadagi chet ellik erkak futbolchilari
Fransiyadagi chet ellik erkak futbolchilari
Turkiya Super Ligasi futbolchilari
Fushimi

Fushimi (, Fushimi-ku) Kiotoning 11 borosidan biridir. 2015-yil holatiga koʻra, aholisi — 280 655 nafar kishi. Maydoni — 61

Havolalar 

Yaponiya shaharlari
Shahrizor iyolati

Shahrizor iyolati (, ) Usmonlilar imperiyasining hozirgi Iroq Kurdistoni hududini qamrab olgan yarim mustaqil iyolati hisoblanadi.

Tarixi 
Usmonlilar 1554-yilda mintaqani bosib olgach, mintaqa hukumatini kurd rahbarlariga topshirishga qaror qildilar, shuning uchun u toʻgʻridan-toʻgʻri Usmonli maʼmuriy tizimiga kiritilmadi. Voliylar kurd urugʻlari aʼzolari boʻlib, hududda kamdan-kam hollarda Usmonli garnizonlari boʻlgan.

18—19-asrlarda iyolatda Baban urugʻi hukmronlik qila boshladi. Bu urugʻ aʼzolari deyarli toʻliq muxtoriyat evaziga Usmonlilar imperiyasining Eron bilan beqaror chegarasi xavfsizligini kafolatlash orqali oʻz hukmronligini saqlab qolishga muvaffaq boʻldilar. Karkuk shahrini oʻz ichiga olgan Baban sanjagʻi oila nomi bilan atalgan.

Bobanlar Kurdistonning Eron qismlarini nazorat qilgan Ardalon kurd shahzodalarini oʻzlarining tabiiy raqiblari deb hisoblardi va 1694-yilda Sulaymon Beg Eronga bostirib kirdi va Ardalon mirini magʻlub etdi. 1784-yildan keyin Babanlar oʻz poytaxtlarini sulola asoschisi nomi bilan atalgan yangi Sulaymoniya shahriga koʻchirishdi.

1850-yilda Babanlar hukmronligi nihoyat tugatildi va mintaqa 1862-yilda Bagʻdod voliysining bevosita nazoratiga oʻtkazildi. Biroq, Babanlarning qulashi qabilalar oʻrtasidagi munosabatlarning yomonlashishiga olib keldi va natijada paydo boʻlgan anarxiya faqat 20-asr boshlarida boshqa kurd urugʻi – Barzinjining paydo boʻlishi bilan yakunlandi.

Maʼmuriy boʻlinmalari 
XVII asrda Shahrizor iyolati sanjaklari:

 Sarujek
 Erbil
 Kesnan
 Sheher-bazar
 Jenguleh
 Jebel-hamrin
 Hazar-mardud
 Alhuran
 Merkareh
 Hazir
 Rudin
 Tiltari
 Sebeh
 Zenjir
 Ajub
 Abrumaz
 Pak
 Perteli
 Bilkas
 Aushni
 Kala-Ghazi
 Shahrizor

Manbalar 

Usmonlilar imperiyasining Osiyodagi iyolatlari
Usmonlilar Iroqi
Sulaymoniya muhofazasi tarixi
1554-yilda Osiyoda tashkil etilganlar
1862-yilda Osiyoda tugatilganlar
Karim Habib

Karim Antuan Habib (1970 yilda tug'ilgan) — kanadalik avtomobil dizayneri. Hozirda u Koreya avtomobil ishlab chiqaruvchisi Kia kompaniyasining Kia global dizayn bo'limi ijrochi vitse-prezidenti va rahbari hisoblanadi. Bundan avval BMW va Infiniti kompaniyalarida ishlagan. Arab, ingliz, fransuz, nemis va italyan tillarini yaxshi biladi.

Karyera 

Livanda tug'ilgan Habib fuqarolik urushi tufayli mamlakatni tark etishga majbur bo'ladi va o'smirlik yillarida Kanadaga ko'chib o'tadi. U yerda MakGill universitetida, shuningdek San'at markazi dizayn kollejida transport dizayni yo'nalishida ta'lim oladi.

1998-yilda BMW kompaniyasiga ishga qabul qilindi. U BMW-da E60 5 seriyasining ichki interyerini loyihalashda qatnashadi. Keyinchalik BMW 7 Series F01 ning tashqi ko'rinishini loyihalashtiradi. 2009-yilda Mercedes-Benz kompaniyasiga o'tib, u yerda ikki yil ishlaydi. 2011-yildan  2017-yil yanvarigacha BMW eksteryer dizayneri sifatida ishlagan.

2017-yil iyul oyidan  2019-yil avgustigacha Infiniti kompaniyasida ishlaydi. Uning o'rniga Taisuke Nakamura tayinlangan.

2019-yil sentabr oyida Xabib Kia kompaniyasiga katta vitse-prezident va Kia Dizayn markazi rahbari sifatida ishga qabul qilingan.

Dizaynerlik ishlari 

 Mercedes-Benz F800
 BMW CS kontseptsiyasi
 BMW 7 seriyali (F01)
 BMW 7 seriyali (G11)
 BMW X6
 BMW X3
 BMW 5 seriyali (E60) (ichki)
 Infiniti Q Inspiration kontseptsiyasi
 Kia Sorento (MQ4)
 Kia Optima/K5 (DL3)
 Kia Karnavali (KA4)
 Kia EV6
 Kia Sonet (QY)
 Kia Carens (KY)
 Kia K8 (GL3)

Manbalar 

Yashayotgan insonlar
1970-yilda tugʻilganlar
Diyorbakir aeroporti

Diyorbakir aeroporti  – Turkiyaning Diyorbakir shahrida joylashgan harbiy aviabazasi va fuqarolik aeroportidir.

Umumiy tavsifi 
Diyorbakir aeroporti Turkiya harbiy havo kuchlarining (Türk Hava Kuvvetleri) 2-havo kuchlari qoʻmondonligining (Hava Kuvvet Komutanligi) 8-Havo qanoti (Ana Jet Üs yoki AJÜ) uchun baza aeroportidir. Ushbu qoʻmondonlikning boshqa qanotlari Merzifon (LTAP), Malatya Erhach (LTAT) va İncirlik (LTAG) da joylashgan.

Aeroport 2012-yil 1-iyundan 1-sentyabrgacha rekonstruksiya uchun yopildi. Barcha havo harakati Batman, Mardin va Eloziqqa yoʻnaltirildi.

2012-yilda Zuart Sudjian ismli arman-amerikalik yer uchastkasi aeroport mulkiga tegishli ekanligini va uning meros huquqiga ega ekanligini daʼvo qildi. U oʻzining advokati Ali Elbeyoʻgʻli orqali yerlarni qaytarib berish uchun sudga daʼvo arizasi berdi. Mahalliy sud tomonidan rad etilganidan keyin ish hukm ustidan shikoyat qilinayotgan kassatsiya sudiga oshirildi.

Aviakompaniyalar va yoʻnalishlar 
Quyidagi aviakompaniyalar Diyorbakir aeroportida muntazam va charter reyslarini amalga oshiradi:

Havo harakati statistikasi 

(*) Manba: DHMI.gov.tr

Baxtsiz hodisalar va falokatlar 
2003-yil 8-yanvarda Turkish Airlinesning 634-reysi Diyorbakir aeroportiga yaqinlashayotganda halokatga uchradi. Bortdagi 80 yoʻlovchi va ekipaj aʼzolaridan 75 nafari halok boʻldi.

2016-yil 27-avgust kuni aeroportga bir nechta raketa uchirildi.

Manbalar

Havolalar 

 

Turkiya aeroportlari
Webarxiv andozasi wayback havolalari
Koordinatalar Vikimaʼlumotlarda
Diyorbakir viloyati transporti
Diyorbakir viloyatidagi bino va inshootlar
Turkiya harbiy havo kuchlari bazalari
Toni Jović

Toni Jović (1992-yil 2-sentyabr) – xorvatiyalik professional futbolchi, Bosniya Premyer-ligasining „Sloga Meridian“ klubida markaziy hujumchi sifatida oʻynaydi.

Klub faoliyati 
Yovich Germaniya 3 ligasda Sportfreunde Lotte jamoasi tarkibida 2019-yil 25-yanvarda 1860 Myunxenga qarshi uy uchrashuvida oʻz debyut oʻyinini oʻtkazgan. U 2019-yil iyun oyida Sportfreunde Lotte- klubini tark etgan.

2019-yil 19-iyun kuni Yovich Bosniya Premyer-ligasi klubi Shiroki Briyeg jamoasibilan bir yarim yillik shartnoma imzolagan. U 2019-yilning 11-iyulida UEFA Yevropa Ligasi 1-saralash bosqichida "Qayrat" klubiga qarshi oʻz uyida 1:2 hisobida magʻlub boʻlgan oʻyinda Shiroki Briyeg uchun rasmiy debyutini oʻtkazdi. Yovich Shiroki klubi uchun birinchi golini klub bilan birinchi liga oʻyinida „Sloboda Tuzla“ jamoasiga qarshi safarda 2:2 hisobida urdi. U 2020-yilning dekabrida klub bilan shartnomasi tugaganidan keyin Shiroki Brijeg klubini tark etgan.

2021-yil 18-fevralda Yovich Krupa klubi safiga qoʻshilgan. U 2021-yil 6-mart kuni sobiq jamoasi SHiroki Briyeg jamoasiga qarshi liga oʻyinida debyut qilgan.

2024-yil yanvar oyida Toshkentning „Bunyodkor“ jamoasi bilan shartnoma imzolagan.

Yutuqlar 
Rijeka

 Xorvatiya Superkubogi: 2014

Zrinjski Mostar

 Bosniya Premyer-ligasi: 2016/2017, 2017/2018

Manbalar

Havolalar 

 DFB.de saytidagi profil
 Profil kicker.de
 

1992-yilda tugʻilganlar
Yashayotgan insonlar
Xorvatiyalik erkak futbolchilar
Germaniyadagi chet ellik erkak futbolchilari
Futboldagi erkak hujumchilar
Bunyodkor klubi futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar
Frane Čirjak

Frane Čirjak (23-iyun 1995-yilda tugʻilgan) – xorvatiyalik professional futbolchi, Oʻzbekiston Superligasining Bunyodkor klubida yarim himoyachi sifatida oʻynaydi.

Futbolchilik faoliyati 
2024-yil yanvar oyida Toshkentning „Bunyodkor“ klubi bilan shartnoma imzolagan.

Yutuqlar 
Zrinjski Mostar 

 Bosniya Premer-ligasi : 2017–18

Manblar

Havolalar 

 Frane Čirjak at the Croatian Football Federation
 
 

1995-yilda tugʻilganlar
Yashayotgan insonlar
Xorvatiyalik erkak futbolchilar
Erkak futbol yarim himoyachilari
Ukrainadagi chet ellik erkak futbolchilari
Ukraina Premyer-ligasi futbolchilari
Bunyodkor klubi futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar